Polisie waarsku teen nuwe skelmstreek | Maroela Media
Die Vrystaatse polisie is op die spoor van 'n verdagte nadat 'n nuwe modus operandi vir die steel van motors in die omgewing van Harrismith kop uitgesteek het.
Brig. Motantsi Makhele, woordvoerder van die polisie, het Dinsdag in 'n verklaring gesê vier gevalle is reeds in die omgewing van Harrismith aangemeld waarin die vermeende motordief homself as 'n motorwerktuigkundige voordoen.
"Die verdagte sal die motoreienaar byvoorbeeld vra wat fout is met die motor waarna hy versoek om die motor vir 'n toetsrit te neem. Die verdagte ry dan weg met die motor en keer nooit weer terug nie."
Volgens Makhele is die verdagte meestal isiZulu-sprekend.
"Gemeenskappe in Harrismith en aangrensende gebiede word gewaarsku omtrent hierdie nuwe metode waarmee die verdagte motors steel."
Makhele doen verder 'n beroep op die publiek om enige inligting wat kan lei tot die inhegtenisneming van die verdagte by ao. Daniel Lebuso Motuang van die Phuthaditjhaba-voertuigmisdaadondersoekeenheid by 079 520 4310 aan te meld.
Dié verdagte word gesoek in verband met motordiefstal in Harrismith. (FotoL SAPD)
Net daardie bakkies vertel hoofstukke
Publiek waarsku teen polisie sal ook goed lees .
Dis dieselfde slagoffers wat ook geld 'belè' teen 20% per maand.
Daar is definitief NIE pille vir domheid
Die skelms kom ook vorendag met die slinkste en slimste skelmstreke. Ons "gewone eerbare" mense, sal nooit so skelm kan wees of eers aan sulke dinge dink nie.